સારાંશ માટે દસ્તાવેજ: આ રસ્તો કાપવા માટે નિર્ધારિત ટાર્ગેટ રાખીને પબ્લિક ટ્રાન્સપૉર્ટમાં સારી ઍવરેજ જાળવી રાખીને રોકાણ કરવાનું છે, સરકારો કે અધિકારીઓ આવતાં-જતાં રહેશે પણ આખી ટીમે ટકીને રમવાનું છે. 

શહેર જે પ્રકારના ટ્રાફિક, હવાના પ્રદૂષણ, માર્ગ અકસ્માતોની સમસ્યાઓથી પીડાઈ રહ્યું છે, તેના ઇલાજ માટેની દવા લાંબા ગળે અસર કરે તેવી છે. એટલે 

આજે આપણી પીઠ થાબડીને પછી લાંબા સમય માટે કામે લાગી જવાનું છે. 

વન ફૉર ઑલ, ઑલ ફૉર વન!

કોઈ એક ટ્રાન્સપૉર્ટ સિસ્ટમ - મેટ્રો હોય કે બીઆરટી (બસ રૅપિડ ટ્રાન્ઝીટ) - શહેરના ટ્રાફિકની બધી સમસ્યાઓનો ઉકેલ નથી. 

મેટ્રો કોઈ જાદુઈ ચિરાગ નથી - આવું કહેવું છે દિલ્હીમાં બસ્સો કિલોમીટરની મેટ્રો રેલ બાંધી ચૂકેલા ડીએમઆરસીના (દિલ્હી મેટ્રો રેલ કૉર્પોરેશન) વડાનું. 

લગભગ રૂ. 60,000 કરોડ ખર્ચ કરીને ભારતની સૌથી વિશાળ મેટ્રો સિસ્ટમના મુખ્ય અધિકારી આવું કેમ કહે છે? 

તેનો જવાબ આપણને દુનિયાની સુધી સારી ટ્રાન્સપૉર્ટ સિસ્ટમ ધરાવતાં લંડન, બિજિંગ, સિંગાપોર પાસેથી મળશે. 

આ બધા શહેરોમાં ટાન્સપૉર્ટ સિસ્ટમ એક સિસ્ટમ તરીકે કામ કરે છે. ટ્રેઇન અને બસ વચ્ચે સારું સંકલન છે. 

એક જ કૉમન મોબિલિટી કાર્ડ છે, કૉમન (મોબાઇલ) ઍપ્સ છે, પ્લેટફૉર્મ અને ટાઇમટેબલ શૅરિંગ થાય છે. 

શહેરની આખી સિસ્ટમ મેટ્રો કે બસ કંપનીઓના નામ પ્રમાણે નહીં પણ 'ટ્રાન્સપૉર્ટ ફૉર લંડન'ના એક જ નામ પ્રમાણે ઓળખાય છે. 

અરે, કૉમન મોબિલિટી કાર્ડ (લંડનમાં ઑઇસ્ટર કાર્ડ)નો ઉપયોગ પેસેન્જર ફેરી અને ટેક્સીમાં પણ થાય છે. 

મૂળ મુદ્દો એ છે કે મેટ્રો એ 'હાઈ કૅપેસિટી' સિસ્ટમ છે. મેટ્રોમાં એકાદ કલાકમાં ત્રીસથી પચાસ હજાર મુસાફરો એક દિશામાં આરામથી જઈ શકે છે. 

જો મેટ્રોમાં આટલા મુસાફરો લાવવા હોય તો તેને બસ સિસ્ટમનો સપોર્ટ જોઈએ. 

મેટ્રો રેઇને સમગ્ર શહેરમાં ફેલાવો ધરાવતી કરવા માટે લાંબુ-ચોડું નેટવર્ક જોઈએ, જે બની શકવાનું નથી. 

હકીકત એ છે કે બીઆરટીએસ હોય કે પછી સાદી લાલ બસ, તેના જેટલો ફેલાવો કોઈ મેટ્રો સિસ્ટમ ધરાવી શકતી નથી એટલે મેટ્રો ભલે બે-ત્રણ કૉરિડૉર પર બને પણ સીધી-સાદી બસનો કોઈ વિકલ્પ નથી. લંડન જેવા શહેરમાં અન્ડરગ્રાઉન્ડ મેટ્રોનું માયાજાળ ચારસો કિમી હોવા છતાં શહેરની ચાલીસ ટકા મુસાફરીઓ સાદી બસમાં થાય છે. 

મુંબઈમાં પણ સબર્બન ટ્રેનોનું નેટવર્ક હોવા છતાં શહેરી મુસાફરીઓનો ત્રીજો ભાગ બેસ્ટની બસો ધરાવે છે. 

શહેરી બસનો કોઈ વિકલ્પ નથી. જરૂરત છે બસની સુવિધાઓ રેલ અને બીજી સેવાઓ જોડે વ્યવસ્થિત...\nદસ્તાવેજની સમાન ભાષામાં સારાંશ:
અમદાવાદ શહેરમાં થલતેજથી વસ્ત્રાલ મેટ્રો કૉરિડૉરનો એક ભાગ આજે ખુલ્લો મૂકાયો છે. આજે મેટ્રોને વધાવી લેવાની સાથે-સાથે અમદાવાદ શહેરી વિકાસ અને ટ્રાન્સપૉર્ટ પ્લાનિંગના લાંબા ગાળાના આયોજન માટે આગળ વધે તેવી અપેક્ષા છે. શહેરના લાંબા ગાળા પ્લાનિંગમાં મેટ્રોના એક કૉરિડૉરનો એક ભાગ એ પડાવ માત્ર છે, આગળ લાંબો રસ્તો કાપવાનો છે.